{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Programa kompenzacijske mjere potpore depopuliranim područjima za 2025. godinu  "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PRAVOBRANITELJ/ICA ZA RAVNOPRAVNOST SPOLOVA","PROGRAM KOMPENZACIJSKE MJERE POTPORE DEPOPULIRANIM PODRUČJIMA ZA 2025. GODINU","Poštovana/i,\n\nnastavno na otvoreno Savjetovanje s javnošću za Prijedlog Programa kompenzacijske mjere potpore depopuliranim područjima za 2025. godinu, Pravobraniteljica za ravnopravnost spolova ukazuje da Predmetni Prijedlog Programa nije pisan rodno osjetljivim jezikom te bi isti trebalo uskladiti s odredbom članka 43. Zakona o ravnopravnosti spolova („Narodne novine“, broj 82/08 i 69/17), kao organskim zakonom te odredbom članka 13. Jedinstvenih metodološko-nomotehničkih pravila za izradu akata („Narodne novine“, broj 74/15).\n\nTakođer, kada je riječ o potporama, Pravobraniteljica je i u prijašnjim otvorenim Savjetovanjima predlagala resornom ministarstvu uvođenje rodne dimenzije potpora kako bi se povećale mogućnosti žena za bavljenje poljoprivredom, uzevši u obzir činjenicu da su žene u ruralnim područjima izložene riziku od višestruke diskriminacije. U ovom Prijedlogu Programa bi to bio poseban doprinos jer se odnosi na depopulirana područja.\n\nS poštovanjem\n\nPravobraniteljica za ravnopravnost spolova\nVišnja Ljubičić, dipl. iur.","Djelomično prihvaćen","Prihvaća se primjedba u vezi s rodno osjetljivim jezikom te je dodana rečenica: „Izrazi koji se koriste u ovome Programu, a imaju rodno značenje, odnose se jednako na muški i ženski rod.“\nUvođenje posebnog kriterija za žene u ruralnim područjima kroz ovaj Program nije moguće, budući da su prihvatljivi korisnici ove potpore isključivo poljoprivrednici na području jedinica lokalne samouprave (JLS) koje su do 2023. godine imale status područja s prirodnim ili ostalim posebnim ograničenjima, u skladu s Pravilnikom o određivanju područja s prirodnim ili ostalim posebnim ograničenjima („Narodne novine“, br. 38/19), a koji su taj status izgubile 2023. godine prema novom Pravilniku o određivanju područja s prirodnim i ostalim ograničenjima („Narodne novine“, br. 27/23).\nStoga su na popisu prihvatljivih JLS isključivo one koje udovoljavaju navedenom uvjetu, odnosno poljoprivrednici s područja tih JLS te nije moguće uvoditi dodatne kriterije. Slijedom toga, ovaj dio komentara ne može biti prihvaćen."]